
ประกาศองค์การบริหารส่วนตำบลตะโละหะลอ
เรื่อง  การรับขึ้นทะเบียนผู้สูงอายุเพื่อรับเบี้ยยังชีพผู้สูงอายุ ประจำปีงบประมาณ พ.ศ. ๒๕๕8
...................................................


ตามที่กระทรวงมหาดไทยได้ออกประกาศระเบียบว่าด้วยหลักเกณฑ์การจ่ายเงินเบี้ยยังชีพผู้สูงอายุขององค์กรปกครองส่วนท้องถิ่น พ.ศ. ๒๕๕๒ หมวด ๒ ขั้นตอนการยื่นคำขอ ข้อ ๗ ภายในเดือนพฤศจิกายนของทุกปีให้ผู้ที่จะมีอายุครบหกสิบปีบริบูรณ์ขึ้นไปในปีงบประมาณถัดไปลงทะเบียนและยื่นคำขอรับเงินเบี้ยยังชีพผู้สูงอายุด้วยตนเองต่อองค์กรปกครองส่วนท้องถิ่นที่ตนมีภูมิลำเนา นั้น


เพื่อให้การดำเนินการรับคำขอขึ้นทะเบียนผู้สูงอายุเพื่อรับเบี้ยยังชีพตามระเบียบดังกล่าวเป็นไปด้วยความเรียบร้อย องค์การบริหารส่วนตำบลตะโละหะลอ จึงขอประกาศให้ผู้สูงอายุไปติดต่อคำร้องขอขึ้นทะเบียน ตั้งแต่วันที่ ๑- ๓๐ พฤศจิกายน ๒๕๕6 โดยผู้สูงอายุที่จะมีสิทธิได้รับเบี้ยยังชีพจะต้องมีคุณสมบัติและดำเนินการดังนี้
๑.คุณสมบัติของผู้มีสิทธิได้รับเบี้ยยังชีพผู้สูงอายุ ต้องเป็นผู้มีคุณบัติดังต่อไปนี้
๑. มีสัญชาติไทย
๒. มีภูมิลำเนาอยู่ในเขตองค์กรปกครองส่วนท้องถิ่นตามทะเบียนบ้าน
                               ๓. มีอายุ ๖๐ ปี บริบูรณ์ขึ้นไป โดยเป็นผู้ที่เกิดก่อนวันที่ ๑ ตุลาคม พ.ศ. ๒๔๙7
(ในกรณีที่ในทะเบียนราษฎร์ไม่ปรากฏวันที่ เดือนเกิดให้ถือว่าบุคคลนั้นเกิดในวันที่ ๑ มกราคม ของปีนั้น)
๔. ไม่เป็นผู้ได้รับสวัสดิการหรือสิทธิประโยชน์อื่นใดจากหน่วยงานของรัฐ
รัฐวิสาหกิจหรือองค์กรปกครองส่วนท้องถิ่น ได้แก่ ผู้รับเงินบำนาญ เบี้ยหวัด บำนาญพิเศษ หรือเงินอื่นใดในลักษณะเดียวกัน ผู้สูงอายุที่อยู่ในสถานสงเคราะห์ของรัฐหรือองค์กรปกครองส่วนท้องถิ่นผู้ได้รับเงินเดือน ค่าตอบแทน รายได้ประจำ หรือผลประโยชน์ตอบแทนอย่างอื่นที่รัฐหรือองค์กรปกครองส่วนท้องถิ่นจัดให้เป็นประจำ ยกเว้นผู้พิการและผู้ป่วยเอดส์ตามระเบียบกระทรวงมหาดไทยว่าด้วยการจ่ายเงินสงเคราะห์เพื่อการยังชีพขององค์กรปกครองส่วนท้องถิ่น พ.ศ. ๒๕๔๘
๒. ขั้นตอนการยื่นคำขอและวิธีการพิจารณาคุณสมบัติผู้มีสิทธิได้รับเบี้ยยังชีพผู้สูงอายุ
    ให้ผู้สูงอายุที่มีคุณสมบัติดังกล่าวข้างต้น ยื่นคำขอรับเงินเบี้ยยังชีพด้วยตนเอง ต่อผู้บริหารองค์กรปกครองส่วนท้องถิ่นที่ตนเองมีชื่ออยู่ในทะเบียนบ้าน ระหว่างวันที่   ๑ – ๓๐  พฤศจิกายน ๒๕๕6  เวลา ๐๘.๓๐ น. – ๑๖.๓๐ น.  ณ ที่ทำการองค์การบริหารส่วนตำบลตะโละหะลอ พร้อมนำหลักฐานดังต่อไปนี้
(๑) บัตรประจำตัวประชาชน หรือบัตรอื่นที่หน่วยงานออกโดย
หน่วยงานของรัฐที่มีรูปถ่ายพร้อมสำเนา
(๒) ทะเบียนบ้านพร้อมสำเนา
(๓) สมุดบัญชีเงินฝากธนาคารพร้อมสำเนา สำหรับกรณีที่ผู้ขอรับเงิน
เบี้ยยังชีพผู้สูงอายุประสงค์ขอรับเงินเบี้ยยังชีพผ่านธนาคาร
- ๒ –

ในกรณีที่มีความจำเป็นไม่สามารถมาลงทะเบียนได้ ผู้สูงอายุมอบอำนาจเป็นลายลักษณ์อักษรให้ผู้อื่นเป็นผู้ยื่นคำขอรับเงินเบี้ยยังชีพผู้สูงอายุแทน
จึงประกาศมาเพื่อทราบโดยทั่วกัน
 ประกาศ ณ วันที่  ๓๑  ตุลาคม  ๒๕๕6
                      (นายมะโซ๊ะ  มะเต๊ะ)
                    นายกองค์การบริหารส่วนตำบลตะโละหะลอ

คำสั่งองค์การบริหารส่วนตำบลตะโละหะลอ
ที่      /๒๕๕๔
เรื่อง  แต่งตั้งศูนย์อำนายการ เจ้าหน้าที่รับคำร้องและคณะกรรมการตรวจสอบคุณสมบัติผู้สูงอายุ
               ในการขึ้นทะเบียนผู้สูงอายุเพื่อรับเบี้ยยังชีพ ประจำปีงบประมาณ พ.ศ. ๒๕๕๖
------------------------------------


ตามที่กระทรวงมหาดไทยได้ออกประกาศระเบียบว่าด้วยหลักเกณฑ์การจ่ายเงินเบี้ยยังชีพผู้สูงอายุขององค์กรปกครองส่วนท้องถิ่น พ.ศ. ๒๕๕๒ หมวด ๒ ขั้นตอนคำขอ ข้อ ๗ ภายในเดือนพฤศจิกายน ของทุกปีให้ผู้ที่จะมีอายุครบหกสิบปีบริบูรณ์ขึ้นไปในปีงบประมาณถัดไป ลงทะเบียนและยื่นคำขอรับเงินเบี้ยยังชีพผู้สูงอายุด้วยตนเองต่อองค์กรปกครองส่วนท้องถิ่นที่ตนมีภูมิลำเนา นั้น


เพื่อให้การดำเนินการรับคำขอขึ้นทะเบียนผู้สูงอายุเพื่อรับเบี้ยยังชีพตามระเบียบดังกล่าวเป็นไปด้วยความเรียบร้อย จึงขอแต่งตั้งผู้รับผิดชอบในการดำเนินการ ดังนี้
               ๑. ศูนย์อำนายการรับลงทะเบียนผู้สูงอายุ ประกอบด้วย


(๑) นายดอเล๊าะ    มะเต๊ะ       นายกอบต.
                       ประธานศูนย์อำนายการ


(๒) นายสุริยา       มะเต๊ะ       รองนายกอบต.
            รองประธาน


(๓) นายอีลียัส       หะแวกาจิ   รองนายกอบต.                  กรรมการ


(๔) นางชุรานี         ณะมี        หัวหน้าส่วนการคลัง            กรรมการ





        รักษาราชการแทนปลัดอบต.


(๕) นายเพาซี        หะมะ        หัวหน้าสำนักงานปลัด          กรรมการ


(๖) นายวัลลภ        คำแสน      หัวหน้าส่วนโยธา                กรรมการ

          (๗) นางสาวมนัสนันท์  เอียดนุสรณ์ บุคลากร                       กรรมการ


(๘) นายตูแวอารปัน   นิอาแซ      เจ้าหน้าที่วิเคราะห์ฯ          กรรมการ


(๙) นายอายูบี         มะดีเยาะ    เจ้าพนักงานธุรการ            กรรมการ


(๑๐) นางสาวนูไอมา   หะแว          นักวิชาการศึกษา           กรรมการ


(๑๑) นางสาวจารุรัตน์  รุจวานิชย์    เจ้าพนักงานการเงินฯ       กรรมการ


(๑๒) นางศุภลักษณ์   จินดาวิจิตร์    เจ้าพนักงานการเงินฯ       กรรมการ


(๑๓) นายยากรี        เจะเม๊าะ     เจ้าพนักงานพัฒนาชุมชน กรรมการและเลขานุการศูนย์ฯ

มีหน้าที่ 
๑. อำนวยการรับการลงทะเบียนผู้สูงอายุเพื่อรับเบี้ยยังชีพตามนโยบายรัฐบาลฯ
๒. รวบรวมข้อมูล จัดทำประกาศบัญชีรายชื่อผู้สูงอายุผู้มีสิทธิรับเงินเบี้ยยังชีพตามนโยบาย  
   รัฐบาล
๓. กำหนดแนวทางปฏิบัติ วินิจฉัย แก้ปัญหา และประสานงานในการดำเนินงานให้เป็นไป
    ด้วยความเรียบร้อย
๔. ประชาสัมพันธ์การขึ้นทะเบียนผู้สูงอายุเพื่อรับเบี้ยยังชีพตามนโยบายรัฐบาลฯ
- ๒ –
 ๒. เจ้าหน้าที่ปฏิบัติงานรับคำขอขึ้นทะเบียนฯ

๑.   นายอายูบี            มะดีเยาะ                     เจ้าพนักงานธุรการ

๒.   นางสาวมนัสนันท์   เอียดนุสรณ์                  บุคลากร 

๓.   นายยากรี             เจะเม๊าะ                      เจ้าพนักงานพัฒนาชุมชน 
มีหน้าที่
(1)  ประชาสัมพันธ์ให้คำแนะนำและรับคำขอขึ้นทะเบียนผู้สูงอายุ เพื่อรับเบี้ยยังชีพผู้สูงอายุ
  ตรวจสอบคุณสมบัติเบื้องต้น และหลักฐานการขอขึ้นทะเบียนผู้สูงอายุผู้มิสิทธิรับเบี้ยยังชีพ
(2) เสนอความเห็นเบื้องต้นต่อคณะกรรมการตรวจสอบคุณสมบัติ
๓. คณะกรรมการตรวจสอบคุณสมบัติ

๑. นายอายูบี        มะดีเยาะ             เจ้าพนักงานธุรการ

๒. นายเพาซี         หะมะ                 หัวหน้าสำนักงานปลัด

๓. นายยากรี        เจะเม๊าะ              เจ้าพนักงานพัฒนาชุมชน
     
๔. สมาชิกสภาองค์การบริหารส่วนตำบลตะโละหะลอแต่ละหมู่
 มีหน้าที่
๑. ตรวจสอบคุณสมบัติผู้สูงอายุที่มาขอขึ้นทะเบียนรับเงินเบี้ยยังชีพฯ
๒. เสนอความเห็นเพื่อประกอบการพิจารณาดำเนินการของผู้บริหารท้องถิ่น
ทั้งนี้  ตั้งแต่วันที่ ๑ พฤศจิกายน ๒๕๕๔  เป็นต้นไปจนกว่าการปฏิบัติงานจะแล้วเสร็จ


สั่ง ณ วันที่ ๒  เดือนพฤศจิกายน  พ.ศ.  ๒๕๕๔
                                               ( นายดอเล๊าะ   มะเต๊ะ )
                                 นายกองค์การบริหารส่วนตำบลตะโละหะลอ

